Diari Oficial de la Generalitat Valenciana


Sumari del DOGV 7328, del 30-07-2014 (2014/7123)

Notificació de la sentència dictada en el procediment ordinari número 570/2012.
-------------------------------------------------------------------------------

### Dades del document

Número de DOGV
:   7328

Data del DOGV
:   30-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7123


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el procediment ordinari número 570/2012. [2014/7123]  
Carmen Sebastián Sanz, secretària judicial del Jutjat de Primera Instància número 27 de València, mitjançant este edicte faig saber que en este jutjat se seguix el procediment ordinari 000570/2012, a instàncies de Susana Adoración Estuch Haro contra Verónica Cámara Jurado i José Javier Guapacha Ibarra, en què s'ha disposat notificar la sentència dictada en estes actuacions als demandats que es troben en parador desconegut, Verónica Cámara Jurado i José Javier Guapacha Ibarra, la dispositiva de la qual és, literalment, com seguix:  
  
«Dispositiva  
Estime la demanda interposada per la procuradora Patricia Rosalva Gutiérrez Cossio, en nom i representació de Susana Adoración Estuch Haro, contra Verónica Cámara Jurado i José Javier Guapacha Ibarra i, en conseqüència, condemne els esmentats demandats a abonar solidàriament a l'actora la suma de 12.947 euros, més els interessos legals des de la data d'interpel·lació judicial, i tot això amb condemna expressa a costes a la part demandada.  
Contra esta resolució es pot presentar un recurs d'apel·lació davant d'este tribunal (art. 455 LECn) dins del termini dels 20 dies hàbils, comptats des de l'endemà de la notificació. En la interposició del recurs, la persona apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn).  
Informació sobre el depòsit per a recórrer  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, s'haurà de constituir un depòsit de 50 euros que se li tornarà només en el cas que el recurs siga estimat.  
El depòsit es constituirà ingressant l'esmentada quantitat en el Banco Santander, en el compte corresponent d'este expedient número 4084/0000/02/0570/12, i s'haurà d'indicar, en el camp ?concepte- el codi ?02 civil-apel·lació- i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà de transferència bancària, després de complementar el codi de compte corrent número 0491-0478-67-0858658134 (IBAN ES42 2831 2006 8544 4978 6102), s'haurà d'indicar en el camp ?concepte- el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o de diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Porteu l'original d'esta resolució al llibre de sentències civils que a este efecte hi ha a la secretaria d'este jutjat, i deixeu-ne un testimoniatge en les actuacions.  
Esta és la meua sentència que, jutjant definitivament en esta instància, pronuncie, mane i firme».  
  
I perquè servisca d'edicte de notificació de la sentència a les persones demandades, en parador ignorat, estenc este edicte, que s'exposarà en el tauler d'anuncis d'este jutjat i es publicarà en el Diari Oficial de la Comunitat Valenciana, i faig constar als efectes oportuns que la demandant té concedit el benefici de justícia gratuïta per Resolució de la Comissió d'Assistència Jurídica Gratuïta (CAJG) de data 30 de novembre de 2011.  
  
València, 4 de juny de 2014.- La secretària judicial: Carmen Sebastián Sanz.